**มหาวิทยาลัยสวนดุสิต**

**กองทุนสะสมเลี้ยงชีพ**

**ที่มา** มหาวิทยาลัยมีนโยบายที่จะจัดตั้งกองทุนสะสมเลี้ยงชีพ ให้แก่ลูกจ้างของมหาวิทยาลัยและรวมถึงลูกจ้างโครงการพิเศษ เพื่อเป็นสวัสดิการในการสะสมโดยมีเงื่อนไขต้องเป็นสมาชิกครบกำหนดระยะเวลา ๕ ปี และเงินที่นำส่งกองทุนสะสมเลี้ยงชีพ ไม่สามารถนำไปหักลดหย่อนภาษีได้

**วัตถุประสงค์**

เพื่อเป็นสวัสดิการแก่ลูกจ้างของมหาวิทยาลัยหรือลูกจ้างโครงการพิเศษ

**คุณสมบัติของสมาชิก**

ลูกจ้างของมหาวิทยาลัยหรือลูกจ้างของโครงการพิเศษ

**ขั้นตอนการสมัครเป็นสมาชิกของกองทุน มีดังต่อไปนี้**

ขอรับใบสมัครได้ที่กองบริหารงานบุคคล อาคารอเนกประสงค์ ชั้น ๓ สำหรับโครงการพิเศษขอรับใบสมัครได้ที่โครงการพิเศษนั้น ๆ และเมื่อได้รับอนุมัติจากคณะกรรมการกองทุนแล้วจึงจะถือว่าเป็นสมาชิกกองทุน

**หมายเหตุ** เมื่อครบกำหนดระยะเวลา ๕ ปี ลูกจ้างของมหาวิทยาลัยหรือลูกจ้างโครงการพิเศษสามารถเป็นสมาชิกได้อีกโดยไม่ต้องสมัครใหม่

**การจ่ายเงินสะสมและเงินสมทบเข้ากองทุน มีดังต่อไปนี้**

๑. **เงินสะสม** คือ เงินที่สมาชิกกองทุน จะต้องจ่ายเงินสะสมเข้ากองทุน โดยมหาวิทยาลัยหรือโครงการพิเศษจะหักเงินสะสมในอัตราร้อยละ ๕ ของค่าจ้างทุกครั้งที่มีการจ่ายค่าจ้างเป็นเงินสะสม โดยได้ดอกเบี้ยตามอัตราดอกเบี้ยเงินฝากธนาคารแห่งประเทศไทย (ประเภทออมทรัพย์)

๒. **เงินสมทบ** คือ เงินที่มหาวิทยาลัยหรือโครงการพิเศษจะจ่ายเงินสมทบเข้ากองทุนให้แก่สมาชิกในอัตราเท่ากับเงินสะสม

**สิทธิประโยชน์ที่ได้รับ มีดังต่อไปนี้**

๑. เมื่อครบกำหนดระยะเวลา ๕ ปี (๖๐งวด) ของการเป็นสมาชิก สมาชิกจะได้รับคืนเงินสะสม เงินสมทบ และดอกเบี้ยของเงินสะสมที่นำส่งกองทุนในทุก ๆ เดือน

๒. หากสมาชิกพ้นสภาพจากการเป็นลูกจ้างของมหาวิทยาลัยหรือโครงการพิเศษ (ก่อนครบกำหนดระยะเวลา ๕ ปี ) สมาชิกจะได้รับคืนเงินสะสม และดอกเบี้ยของเงินสะสม (คำนวณดอกเบี้ยให้ถึงวันพ้นสภาพการเป็นสมาชิก)

๓. หากสมาชิกปรับเปลี่ยนสถานะเป็นพนักงานมหาวิทยาลัย สมาชิกสามารถคงสภาพการเป็นสมาชิกกองทุนฯเดิมได้จนกว่าจะครบกำหนด ๕ ปี หรือสมาชิกอาจลาออกจากกองทุนสะสมเลี้ยงชีพก่อนกำหนด ๕ ปีได้ โดยสมาชิกต้องมาเขียนใบลาออกที่กองทุนสะสมเลี้ยงและนำใบลาออกของกองทุนฯไปสมัครที่กองทุนสำรองเลี้ยงชีพได้ที่กองบริหารงานบุคคลของมหาวิทยาลัย แต่สมาชิกจะได้รับเงินสะสมและดอกเบี้ยคืนเท่านั้น

 **สมาชิกกองทุน จะพ้นจากการเป็นสมาชิกภาพในกรณีหนึ่งกรณีใด ดังนี้**

 ๑. ตาย

 ๒. มีอายุการทำงานครบตามสัญญาจ้าง และไม่ได้รับการจ้างใหม่

 ๓. ลาออกจากงานหรือถูกเลิกจ้างหรือพ้นจากการเป็นลูกจ้างของมหาวิทยาลัยและลูกจ้างโครงการพิเศษ ไม่ว่าด้วยเหตุประการใด

 ๔. มีอายุครบหกสิบปีบริบูรณ์

**สมาชิกกองทุนไม่มีสิทธิได้รับเงินสมทบ หากพ้นจากการเป็นลูกจ้างของมหาวิทยาลัยและลูกจ้างโครงการพิเศษในกรณีหนึ่งกรณีใด ดังนี้**

1. ระยะเวลาการเป็นสมาชิกกองทุนไม่ครบห้าปี
2. ทุจริตต่อหน้าที่หรือกระทำความผิดอาญาโดยเจตนาแก่มหาวิทยาลัย/โครงการพิเศษ

๓. กระทำให้มหาวิทยาลัย/โครงการพิเศษได้รับความเสียหายอย่างร้ายแรง ไม่ว่าโดยจงใจหรือประมาทเลินเล่อก็ตาม

 ๔. ฝ่าฝืนข้อบังคับเกี่ยวกับการปฏิบัติงานที่มีลักษณะร้ายแรงหรือระเบียบหรือคำสั่งของผู้บังคับบัญชาอันชอบด้วยกฎหมาย

**การยื่นขอรับเงินกองทุน**

**กรณีที่ ๑**. **สมาชิกครบกำหนดระยะเวลา ๕ ปี**

๑.๑ สมาชิกสามารถตรวจสอบรายชื่อได้ที่ “ข่าวประชาสัมพันธ์หน้าเว็บไซต์มหาวิทยาลัย “ หรือ “ ข่าวประชาสัมพันธ์ในระบบ e – office “ ได้ทุกเดือน

๑.๒ สมาชิกที่มีรายชื่อให้ติดต่อที่กองทุนพร้อมแนบสำเนาหน้าสมุดเงินฝากธนาคารกรุงเทพ(ประเภทสะสมทรัพย์) หรือธนาคารกรุงศรีอยุธยา (ประเภทออมทรัพย์)

๑.๓ หากสมาชิกไม่สามารถมาติดต่อด้วยตนเองได้ สามารถทำหนังสือมอบอำนาจพร้อมแนบเอกสารดังต่อไปนี้

 ๑.๓.๑ ใบมอบอำนาจ

 ๑.๓.๒ สำเนาบัตรประจำตัวประชาชนทั้งผู้มอบและผู้รับมอบ

 ๑.๓.๓ สำเนาหน้าสมุดเงินฝากธนาคารกรุงเทพ (ประเภทสะสมทรัพย์) หรือ ธนาคารกรุงศรีอยุธยา (ประเภทออมทรัพย์) ของสมาชิก

๑.๔ กองทุนฯจะโอนเงินให้สมาชิกก็ต่อเมื่อ สมาชิกมาแจ้งความประสงค์ขอรับเงินจากกองทุนฯเท่านั้นและจะโอนเงินเข้าบัญชีในวันสิ้นเดือนของทุก ๆ เดือน

**กรณีที่ ๒**. **สมาชิกพ้นสภาพ**

๒.๑ สมาชิกต้องกรอกใบลาออกจากมหาวิทยาลัยหรือโครงการพิเศษให้เรียบร้อย และต้องมากรอกใบลาออกจากกองทุนฯ ที่ อาคาร ๒ ชั้น ๑ สำนักงานบริหารกองทุนมหาวิทยาลัย โทร. ๐๒ – ๒๔๔ – ๕๔๗๒ – ๓

๒.๒ สมาชิกต้องกรอกใบลาออกจากกองทุนฯ (มีแบบฟอร์มให้ดาวน์โหลดในเว็บไซต์)

http:// sdufund.dusit.ac.th/sec3/index.html และแฟ็กซ์เอกสารใบลาออก สำเนาหน้าสมุดเงินฝากธนาคารกรุงเทพ (ประเภทสะสมทรัพย์) หรือ ธนาคารกรุงศรีอยุธยา (ประเภทออมทรัพย์) ของสมาชิกให้กองทุนฯ โทรสาร: ๐๒-๒๔๔ – ๕๔๗๒

 ๒.๓ ถ้าประสงค์มอบเงินสะสมและดอกเบี้ยให้บุคคลอื่นรับแทน ให้ทำหนังสือมอบอำนาจพร้อมแนบเอกสารดังต่อไปนี้

 ๒.๓.๑ ใบมอบอำนาจ

 ๒.๓.๒ สำเนาบัตรประจำตัวประชาชนทั้งผู้มอบและผู้รับมอบ

 ๒.๓.๓ สำเนาหน้าสมุดเงินฝากธนาคารกรุงเทพ(ประเภทสะสมทรัพย์) หรือ ธนาคารกรุงศรีอยุธยา(ประเภทออมทรัพย์)ของสมาชิก

 ๒.๔ กองทุนฯ จะโอนเงินให้สมาชิกที่พ้นสภาพจากการเป็นลูกจ้างของมหาวิทยาลัย หรือ โครงการพิเศษ ทุกวันที่ ๑๕ ของทุก ๆ เดือน (กองทุนฯจะดำเนินการคืนเงินสะสมและดอกเบี้ย ก็ต่อเมื่อสมาชิกมายื่นเอกสารการลาออกครบถ้วนเรียบร้อยแล้วเท่านั้น

**กรณีลาออกหรือมีคำสั่งเลิกจ้าง (หากติดต่อข้าพเจ้าไม่ได้ภายใน ๑ ปี) ข้าพเจ้ายินยอมให้นำเงินสะสมและดอกเบี้ย โอนให้แก่**

 ( ๑ ).........................................................................โทร..........................................

 ( ๒ ).........................................................................โทร..........................................

***หมายเหตุ*** โอนตามลำดับ หากไม่ระบุตามข้อ ๑ และข้อ ๒ ข้าพเจ้ายินดีบริจาคเงินสะสมและดอกเบี้ยให้มหาวิทยาลัยหรือ โครงการพิเศษทั้งหมด

**กรณีเปลี่ยนชื่อ – สกุล และที่อยู่ใหม่**

 กรุณาแจ้งให้กองทุนฯทราบ หากมีการเปลี่ยน ชื่อ – สกุล โปรดนำส่งเอกสารใบขอเปลี่ยน ชื่อ – สกุล และที่อยู่ใหม่ มาที่สำนักงานบริหารกองทุนมหาวิทยาลัยสวนดุสิต ๒๙๕ ถนนนครราชสีมา แขวงดุสิต เขตดุสิต กรุงเทพ ฯ ๑๐๓๐๐ อาคาร ๒ ชั้น ๑

**กรณีสมาชิกเสียชีวิต ผู้ที่จะได้รับผลประโยชน์ได้แก่**

1. ทายาทโดยชอบธรรม ได้แก่ คู่สมรส บุตร บิดามารดา
2. ผู้รับพินัยกรรม

**เอกสารที่ต้องแนบ**

๑. สำเนาใบมรณบัตร

 ๒. สำเนาบัตรประจำตัวประชาชนผู้เสียชีวิตและผู้ได้รับผลประโยชน์

 ๓. สำเนาทะเบียนบ้านผู้เสียชีวิตและผู้ที่ได้รับผลประโยชน์

 ๔. สำเนาทะเบียนสมรส

 ๕. สำเนาหน้าสมุดเงินฝากธนาคาร(ประเภทออมทรัพย์)ของผู้ได้รับผลประโยชน์

ติดต่อสอบถามข้อมูล

 สำนักงานบริหารกองทุนมหาวิทยาลัยสวนดุสิต

อาคาร ๒ ชั้น ๑

โทรศัพท์ : ๐๒๒๔๔ ๕๔๗๒ – ๓ โทรสาร : ๐๒๒๔๔ ๕๔๗๒

เวลา : ๐๘.๓๐ – ๑๖.๓๐ น.

เปิดบริการ วันจันทร์ – วันศุกร์ (ยกเว้นวันหยุดราชการ)